CELEX: 62010FN0121
Language: et
Date: 2010-11-19 00:00:00
Title: Kohtuasi F-121/10: 19. novembril 2010 esitatud hagi — Heath versus EKP

29.1.2011   
            
            
               ET
            
            
               Euroopa Liidu Teataja
            
            
               C 30/67
            
         19. novembril 2010 esitatud hagi — Heath versus EKP
   (Kohtuasi F-121/10)
   ()
   2011/C 30/133
   Kohtumenetluse keel: prantsuse
   
      Pooled
   
   Hageja: Michael Heath (Southampton, Ühendkuningriik) (esindajad: advokaadid L. Levi ja M. Vandenbussche)
   
      Kostja: Euroopa Keskpank
   
      Hagi ese ja sisu
   
   Hageja 2010. aasta jaanuari palgalehe ja järgnevate kuude palgalehtede tühistamine osas, milles nendega kohaldatakse tulenevalt pensionide kohandamisest aastaks 2010 pensionitõusu 0,6 %, ja hagejale tekkinud kahju hüvitamine.
   
      Hageja nõuded
   
   
               —
            
            
               tühistada 2010. aasta palgaleht ja järgnevate kuude palgalehed osas, milles nendega kohaldatakse pensionitõusu 0,6 %, selleks et kohaldada pensionitõusu 2,1 %, mis on arvutatud vastavalt töötasu üldise kohandamisele (General Salary Adjustment — GSA);
            
         
               —
            
            
               niivõrd kui see on vajalik, tühistada 11. mai 2010. aasta ja 9. septembri 2010. aasta otsused, millega jäetakse rahuldamata hageja uuesti läbivaatamise taotlused ja kaebused;
            
         
               —
            
            
               kohustada kostjat maksma hagejale õigusvastaselt alates 2010. aasta jaanuarist makstud pensionitõusu 0,6 % ja talle tegelikult maksma pidanud pensionitõusu 2,1 % vahe, seega maksma alates 2010. aasta jaanuarist igakuist palgatõusu 1,5 %. Sellele lisandub viivisintress alates igakordsest sissenõutavaks muutumise ajast kuni intressi tegeliku maksmiseni, mida tuleb arvutada asjaomasel ajavahemikul Euroopa Keskpanga põhirefinantseerimisoperatsioonidele kohaldatava intressimäära alusel, mida on suurendatud kahe protsendipunkti võrra;
            
         
               —
            
            
               mõista kostjalt välja 5 000 eurot hageja ostujõu vähenemise tõttu tekkinud varalise kahju hüvitamiseks;
            
         
               —
            
            
               mõista kostjalt välja 5 000 eurot ex aequo et bono hinnatud mittevaralise kahju hüvitamiseks;
            
         
               —
            
            
               mõista kohtukulud välja Euroopa Keskpangalt.